《周玉绳年兄迁居道院屡疏乞身初夏过访漫赋 其一》
明代·李孙宸

城东道院静，聊得谢扳援。易退知臣意，留行哪主恩。

飞花过初夏，伏枕足閒门。共有冥鸿思，风尘未敢论。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。